Добавяне на ред за подпис в документи

Съдържание

# Ред за подпис

Вмъква графично поле, което представлява ред за подписване на документа.

За достъп до тази команда...

#### От лентата с менюта:

Изберете Вмъкване - Ред за подпис.

#### От интерфейса с раздели:

В менюто Вмъкване на раздела Вмъкване изберете Ред за подпис.

#### От лентите с инструменти:

Вмъкване на ред за подпис

Редът за подпис съдържа хоризонтална линия, маркер за позиция и името, длъжността и адреса за е-поща на подписващия.

## Име

Въведете името на подписващия. То се изписва в графичното каре с реда за подпис.

## Длъжност

Въведете длъжността на подписващия. Тя се изписва в графичното каре с реда за подпис.

## Е-поща

Въведете адреса за е-поща на подписващия. Той не се показва в графичното каре с реда за подпис, а се използва за цифровия подпис.

## Подписващият може да коментира

Позволява на подписващия да въвежда коментари в диалога „Подписване на реда за подпис“ по време на подписването.

## Дата на подписването в реда за подпис

Отметнете това квадратче, за да се покаже дата на подписа в момента на цифровото подписване на документа.

## Указания за подписващия

Въведете указания за подписващия. Те ще се покажат в диалоговия прозорец „Подписване на реда за подпис“ по време на подписването.

Теми, свързани с показаната

Относно цифровите подписи

Цифрово подписване на реда за подпис

Моля, подкрепете ни!