Съдържание

# Клавишни комбинации (достъпност в LibreOfficeDev Calc)

Вижте също списъците с клавишни комбинации за LibreOfficeDev Calc и за целия пакет LibreOfficeDev.

Някои от клавишните комбинации може да са вече заети от работния плот. Тези комбинации не са достъпни за LibreOfficeDev. Опитайте да зададете други клавиши или за LibreOfficeDev, в Инструменти - Персонализиране - Клавиатура, или за работния плот на системата.

## Режим на избиране на клетки

В текстово поле, съдържащо бутон за минимизиране на диалоговия прозорец, натиснете F2, за да включите режима на избиране на клетки. Изберете желаните клетки, след което отново натиснете F2, за да върнете диалоговия прозорец на екрана.

В режим на избиране на клетки можете да избирате клетки и чрез обикновените клавиши за навигация.

## Управление на плана

Можете да използвате клавиатурата в План:

- Натискайте F6 или Shift+F6 докато вертикалният или хоризонталният план станат активни.

- С Tab изреждате всички видими бутони от горе надолу или от ляво надясно.

- Shift+Tab изрежда видимите бутони в обратен ред.

- Command+1 до Command+8Ctrl+1 до Ctrl+8 – показват всички нива до това с указания номер; скриват всички по-високи нива.

- Използвайте + или -, за да покажете или скриете активната група от плана.

- Натиснете Enter, за да използвате избрания бутон.

- Използвайте стрелките Нагоре, Надолу, Наляво или Надясно, за да обхождате циклично бутоните от текущото ниво.

## Избиране на рисуван обект или графика

1. Изберете Изглед - Ленти с инструменти - Рисунка, за да отворите лентата Рисунка.

2. Натиснете F6, докато е избрана лентата Рисунка.

3. Ако е активен инструментът за избиране, натиснете CommandCtrl+Enter. Така ще изберете първия нарисуван обект или графика в листа.

4. С CommandCtrl+F6 премествате фокуса върху документа.

   Сега можете да използвате клавиша Tab, за да изберете следващия рисуван обект или графика и Shift+Tab, за да се върнете към предходния.

Теми, свързани с показаната

Клавишни комбинации за електронни таблици

Общи клавишни комбинации в LibreOfficeDev

Клавишни комбинации (достъпност в LibreOfficeDev)

Моля, подкрепете ни!