Съдържание

# Изчисляване с формули

Всички формули започват със знак равно. Формулите могат да съдържат числа, текст, аритметични оператори, логически оператори или функции.

Запомнете, че базовите аритметични знаци (+, -, *, /) могат да бъдат използвани във формулите като се спазва правилото "умножение и деление преди събиране и изваждане". Вместо да се пише =SUM(A1:B1) е по-добре да се напише =A1+B1.

Могат да бъдат използвани и скоби. Резултатът от формулата =(1+2)*3 е различен от резултата на =1+2*3.

Ето няколко примера за използване на формули в LibreOfficeDev Calc:

=A1+10 | Показва съдържанието на клетка A1, събрано с 10.
=A1*16% | Показва 16% от съдържанието на А1.
=A1 * A2 | Показва резултата от умножението на А1 и А2.
=ROUND(A1;1) | Закръгля съдържанието на клетката А1 до един знак след запетаята.
=EFFECTIVE(5%;12) | Изчислява действителната годишна лихва за 5% номинална годишна лихва с 12 плащания на година.
=B8-SUM(B10:B14) | Изчислява B8 минус сумата на клетките от B10 до B14.
=SUM(B8;SUM(B10:B14)) | Изчислява сумата на клетките от B10 до B14 и прибавя към нея стойността на B8.

Възможно е също така функциите да се влагат във формули, както е показано в примера. Освен това можете да влагате функции в други функции. Помощникът за функция ви улеснява при влагането на функции.

Теми, свързани с показаната

Въвеждане на формули

Списък на функциите

Помощник за функции

Моля, подкрепете ни!