Съдържание

# Използване и редактиране на справки в бази от данни

## Използване на справка

LibreOfficeDev запазва информацията за създаваните справки във файла с базата от данни.

1. Изберете Файл - Отваряне и изберете файла с базата от данни.

2. В прозореца на базата от данни щракнете върху иконата Справки.

3. Щракнете двукратно върху някое от имената на справки, за да отворите справката.

   Тези връзки се добавят автоматично, когато създадете нова справка с помощника за справки или в прозореца на Report Builder.

## Редактиране на справка, създадена в прозореца на Report Builder

- Щракнете с десния бутон върху името на справка в прозореца с базата от данни, след това изберете Редактиране.

Ще се отвори прозорецът на Report Builder с информацията за справката.

Използвайте лентите с инструменти, командите от менютата и техниката „плъзгане и пускане“, за да редактирате справката, както е обяснено в упътването на Report Builder.

Наредете изпълнение на справката, за да видите документа – резултат.

## Редактиране на справка, създадена с помощника за справки

- В последната страница от помощника за справки можете да укажете желанието си да редактирате шаблона на справката, преди да я използвате.

Можете да редактирате стиловете на страници за първата и следващите страници на заявката, както и абзацните стилове, числовите формати, отпечатваните надписи на полета и други.

Ако не познавате изцяло използваната в справката база от данни, не редактирайте командите на SQL, името на базата от данни, скритите контроли или свързаната с тях информация в справката.

Теми, свързани с показаната

Бази от данни – общ преглед

Моля, подкрепете ни!