Съдържание

# Лента на състоянието в документи на LibreOfficeDev Basic

Лентата Състояние показва информация за текущия документ на LibreOfficeDev Basic.

## Информация за документа

Показва информация за активния документ на LibreOfficeDev Basic. Изписват се имената на документа, библиотеката и модула, разделени с точки.

## Промяна в документа

Ако някои промени в документа още не са записани, в това поле от лентата Състояние се показва червена икона. Тя се вижда и при нов, незаписан документ.

## Позиция в документа

Показва текущата позиция на курсора в документа на LibreOfficeDev Basic. Първо е номерът на реда, а след него – номерът на колоната.

## Режим на вмъкване

Показва текущия режим на вмъкване. Можете да превключвате между ВМК = вмъкване и ЗАМ = замяна. Това поле е активно само ако курсорът е във входния ред на лентата за формули или в клетка.

Моля, подкрепете ни!