Съдържание

# Възможности на LibreOfficeDev Writer

С LibreOfficeDev Writer можете да проектирате и изготвяте текстови документи с графики, таблици и диаграми. Можете да записвате документите в разнообразни формати, включително стандартизирания формат OpenDocument (ODF), формата .doc на Microsoft Word или HTML. Освен това можете лесно да експортирате документа във формат PDF (Portable Document Format).

## Писане

LibreOfficeDev Writer ви позволява да създавате както прости документи като бележки, факсове, писма, резюмета и циркулярни писма, така и дълги и сложни документи от много части, допълнени с библиографии, справочни таблици и азбучни указатели.

LibreOfficeDev Writer включва и такива полезни инструменти като проверка на правописа, синонимен речник, автокорекция и сричкопренасяне, както и разнообразие от шаблони за почти всяко предназначение. Освен това чрез помощниците можете да създавате свои собствени шаблони.

## Оформление и структуриране

LibreOfficeDev offers a wide variety of options to design documents. Use the Styles deck to create, assign and modify styles for paragraphs, individual characters, frames and pages. In addition, the Navigator helps you to quickly move around inside your documents, lets you look at your document in an outline view, and keeps track of the objects that you have inserted into your document.

В текстовите документи можете да създавате различни указатели и таблици и да приспособявате структурата и външния им вид към собствените си нужди. Активните хипервръзки и показалците ви позволяват да преминавате направо към съответстващите елементи в текста.

## Предпечатна подготовка с LibreOfficeDev Writer

LibreOfficeDev Writer поддържа многобройни инструменти за предпечатна подготовка и рисуване, улесняващи създаването на професионално оформени документи като брошури, информационни бюлетини и покани. Можете да форматирате документи с много колони, рамки, графики, таблици и други обекти.

## Изчисления

В текстовите документи на LibreOfficeDev е интегрирана функция за изчисляване, която ви помага да задавате сложни изчисления или логически връзки. Можете лесно да създадете таблица в текстов документ, с чиято помощ да извършвате изчисления.

## Рисуване

С инструментите за рисуване на LibreOfficeDev Writer можете да създавате рисунки, графики, легенди и други графични обекти директно в текстовия документ.

## Вмъкване на графики

В текстовите документи могат да се вмъкват картини с различни формати, включително графики във формат JPG или GIF. Освен това Галерията предлага колекция от готови графики, а с Fontwork можете да създавате впечатляващи декоративни текстове.

## Гъвкав интерфейс на приложението

The program interface is designed so that you can configure it according to your preferences, including customizing icons and menus. You can position various program windows, such as the Styles deck or the Navigator as floating windows anywhere on the screen. You can also dock some windows to the edge of the workspace.

## Плъзгане и пускане

Възможността за плъзгане и пускане позволява бърза и ефикасна работа с текстови документи в LibreOfficeDev. Например, можете да плъзгате графики от Галерията или други обекти от едно място на друго в същия документ или между различни отворени документи на LibreOfficeDev.

## Функции на помощта

Можете да използвате помощната система като подробен справочник за приложенията от LibreOfficeDev, включващ упътвания за изпълнението както на елементарни, така и на сложни задачи.

Моля, подкрепете ни!