Вмъкване, редактиране и записване на растерни изображения

Съдържание

# Вмъкване, редактиране и записване на изображения

## Вмъкване на растерни изображения

Растерно изображение може да бъде вмъкнато в документ на LibreOfficeDev Writer, LibreOfficeDev Calc, LibreOfficeDev Draw или LibreOfficeDev Impress.

1. Изберете Вмъкване - Изображение.

2. Изберете файла. В полето Тип на файла можете да ограничите избора до файловете от определен тип.

3. Изберете стила на рамката за изображението.Изберете типа на котвата за изображението в текущата позиция на клетка.Вижте по-долу.

4. Щракнете върху полето Връзка, ако желаете връзка към оригиналния файл.

   Ако полето Връзка е отметнато, изображението се презарежда при обновяване или зареждане на документа. Редакциите, които сте извършили върху локалното копие на изображението, се прилагат отново и то се показва на екрана.

   Ако полето Връзка не е отметнато, винаги работите с копието, създадено при първото вмъкване на графиката.

   За да вградите графики, които първо са били вмъкнати като връзки, изберете Редактиране - Връзки и щракнете върху бутона Прекъсване.

5. Щракнете върху Отваряне, за да вмъкнете изображението.

## Редактиране на растерни изображения

### Икони в лентата Изображение

Когато изберете растерното изображение, лентата Изображение ви предлага инструментите за редактирането му. Редактира се винаги само локално копие в документа, дори ако сте вмъкнали изображение като връзка.

Лентата Изображение може да изглежда леко различно според това с кой модул работите.

Лентата Филтър за изображения предлага набор от филтри и се отваря със съответната икона от лентата Изображение.

Оригиналният файл с изображението няма да бъде променен от филтрите. Те се прилагат върху него само в документа.

Някои от филтрите отварят диалогов прозорец, в който можете да избирате например интензивността на филтъра. Повечето филтри могат да се прилагат многократно с цел усилване на ефекта им.

В LibreOfficeDev Draw и LibreOfficeDev Impress можете да добавите текст и графика, да изберете тези обекти заедно с растерното изображение и да експортирате избраното като ново растерно изображение.

### Диалоговият прозорец Изображение

1. Щракнете върху изображението с десния бутон и изберете Изображение от подменюто, за да отворите диалогов прозорец за свойства.

2. Променете свойствата на избраното изображение и щракнете върху OK.

## Записване на растерни изображения

Ако желаете да записвате във формат като GIF, JPEG или TIFF, трябва да изберете и експортирате растерното изображение.

За да експортирате растерно изображение в Draw или Impress:

1. Изберете растерното изображение. Можете да изберете и допълнителни обекти, например текст, които да бъдат експортирани заедно с изображението, като натиснете клавиша Shift по време на избирането или като очертаете избиращ правоъгълник около всички обекти.

2. Изберете Файл - Експортиране. Ще се отвори диалоговият прозорец Експортиране.

   Командата Експортиране записва във файл изображението с всички приложени филтри. Командата Запазване като изображение в контекстното меню запазва изображението без приложени филтри, ако е било вмъкнато като свързано изображение. Вградените изображения винаги се записват и експортират с приложени филтри.

3. В полето Файлов формат изберете желания файлов формат, например GIF или JPEG.

4. Ако желаете да експортирате само избираните обекти, отметнете полето Избор.

   Ако Избор не е отметнато, се експортира цялата страница или документ.

5. Въведете име за файла и натиснете Експортиране.

За да експортирате растерно изображение в Writer: щракнете с десния бутон върху изображението и изберете „Записване на графика“. Ще видите диалоговия прозорец „Експортиране на изображение“. Въведете име и изберете тип на файла.

Теми, свързани с показаната

Плъзгане и пускане в документ на LibreOfficeDev

Добавяне на чувствителни зони в графики

Лента „Филтър за изображения“ от лентата „Изображение“

Вмъкване на графика от файл

Вмъкване на обекти от галерията

Вмъкване на сканирано изображение

Вмъкване на графики от LibreOfficeDev Draw или Impress

Вмъкване на диаграма от Calc в текстов документ

Моля, подкрепете ни!