Съдържание

# Автоматично записване на документи

Следващите две настройки са включени по подразбиране в нови инсталации.

## За създаване на резервно копие при всяко записване на документ

1. Изберете LibreOfficeDev - PreferencesИнструменти - Настройки - Зареждане/записване - Общи.

2. Отметнете Резервни копия - винаги.

Ако е отметнато полето Резервни копия - винаги, старата версия на файла се записва в директорията за резервни копия при всяко записване на текущата версия на файла.

- Можете да смените директорията за резервни копия, като изберете LibreOfficeDev - PreferencesИнструменти - Настройки - LibreOfficeDev - Пътища и след това промените пътя Резервни копия в диалоговия прозорец.

- Резервното копие има същото име като документа, но с разширение .BAK. Ако папката за резервни копия вече съдържа такъв файл, той ще бъде заместен без предупреждения.

## За записване на информация за възстановяване през няколко минути

1. Изберете LibreOfficeDev - PreferencesИнструменти - Настройки - Зареждане/записване - Общи.

2. Отметнете Съхр. информацията за автовъзстановяване през и изберете времевия интервал.

Тази команда записва информацията, необходима за възстановяване на текущия документ в случай на срив в софтуера. Освен това при срив LibreOfficeDev автоматично се опитва да запише информация за автовъзстановяване на всички отворени документи, ако е възможно.

Теми, свързани с показаната

Записване на документи в други формати

Записване на документи

Записване като

LibreOfficeDev - PreferencesИнструменти - Настройки - Зареждане/записване - Общи

Инструмент за докладване на грешки

Уики статия относно предотвратяването на загуба на данни при работа върху документи

Моля, подкрепете ни!