Съдържание

# Текст

Отваря подменю с команди за форматиране на текст.

За достъп до тази команда...

#### От лентата с менюта:

Изберете Форматиране - Текст.

## Получер

Прави избрания текст получер. Ако курсорът е в дума, цялата дума става получерна. Ако избраното или думата вече е получерна, форматът се премахва.

## Курсив

Прави избрания текст курсивен. Ако курсорът е в дума, цялата дума става курсивна. Ако избраното или думата вече е курсивна, форматът се премахва.

Ако курсорът не е в дума и не е маркиран текст, начертанието се прилага върху следващия въведен текст.

### Единично подчертан

Подчертава избрания текст с единична линия.

### Двойно подчертан

Подчертава избрания текст с двойна линия.

## Зачертан

Чертае линия през избрания текст, или ако курсорът е в дума – през цялата дума.

## Надчертан

Добавя или премахва черта над избрания текст.

## Горен индекс

Намалява размер на шрифта на избрания текст и го повдига над базовата линия.

## Долен индекс

Намалява размера на шрифта на избрания текст и го сваля под базовата линия.

## Сенки

Добавя сянка към избрания текст, или ако курсорът е в дума – към цялата дума.

## Контур на шрифта

Показва очертанието на избраните знаци. Този ефект не работи с всеки шрифт.

## Пренасяне на текст

Текстът се пренася автоматично в десния край на избраните клетки.

## Увеличаване на шрифта

Увеличава размера на шрифта на избрания текст.

## Намаляване на шрифта

Намалява размера на шрифта на избрания текст.

## ГЛАВНИ БУКВИ

Превръща избраните малки букви в главни.

## малки букви

Превръща избраните главни букви в малки.

## Смяна на регистъра

Превключва регистъра на избраните знаци между Заглавие На Английски, Регистър за изречение, ГЛАВНИ БУКВИ и малки букви.

## Изречение

Превръща първата буква от избраните знаци в главна.

## Главна Буква На Всяка Дума

Превръща първата буква от всяка избрана дума в главна.

## оБРАТЕН рЕГИСТЪР

Превключва регистъра на всички избрани знаци.

## Малки главни букви

Превръща избраните малки букви в главни и ги смалява.

### Поддръжка за азиатски езици

Тези команди са достъпни само ако е разрешена поддръжката за азиатски езици в LibreOfficeDev - PreferencesИнструменти - Настройки - Езици и локали - Общи.

## Половин ширина

Превръща избраните азиатски знаци в знаци с половин ширина.

## Пълна ширина

Превръща избраните азиатски знаци в знаци с пълна ширина.

## Хирагана

Превръща избраните азиатски знаци в Хирагана.

## Катакана

Превръща избраните азиатски знаци в Катакана.

Моля, подкрепете ни!