Съдържание

# Изглед

Указва настройките на изгледа за поведение на мишката, графичен изход и списъци с шрифтове.

За достъп до тази команда...

#### От лентата с менюта:

Изберете LibreOfficeDev - PreferencesИнструменти - Настройки - LibreOfficeDev - Изглед.

#### От интерфейса с раздели:

В раздела Инструменти щракнете върху бутона Настройки, после изберете LibreOfficeDev - Изглед.

#### От клавиатурата:

OptionAlt + F12, после изберете LibreOfficeDev - Изглед.

## Мишка

### Среден бутон

Определя функцията на средния бутон на мишката.

1. Без функция – средният бутон не предизвиква действие.

2. Автоматично превъртане – плъзгането с натиснат десен бутон измества изгледа.

3. Поставяне от клипборда – натискането на средния бутон вмъква съдържанието на клипборда за селекции в позицията на курсора.

Клипбордът за селекции е независим от обикновения клипборд, който използвате чрез командите Редактиране - Копиране/Изрязване/Поставяне или съответните клавишни комбинации. Обикновеният клипборд и клипбордът за селекции могат да съдържат различни неща по едно и също време.

Действие | Клипборд | Клипборд за селекции
--- | --- | ---
Копиране на съдържание | Редактиране - Копиране CommandCtrl+C. | Изберете текст, таблица или обект.
Поставяне на съдържание | Редактиране - Поставяне CommandCtrl+V поставя на позицията на курсора. | Щракването със средния бутон на мишката поставя в позицията на показалеца на мишката.
Поставяне в друг документ | Няма ефект върху съдържанието на клипборда. | Съдържанието на клипборда за селекции е последната маркирана селекция.

Натиснете Shift+CommandCtrl+R, за да възстановите или опресните изгледа на текущия документ.

## Графичен изход

### Използване на хардуерно ускоряване

Разрешава пряк достъп до хардуерните възможности на графичния адаптер на компютъра, за да се подобри изобразяването върху екрана. Поддръжката за хардуерно ускоряване зависи от операционната система и хардуера на компютъра.

### Изглаждане на назъбванията

Включва или изключва изглаждането на назъбените краища в графики. С включено изглаждане повечето графични обекти изглеждат на екрана по-гладки и с по-малко дефекти.

### Рендиране на всичко със Skia (след рестарт)

Използване на високопроизводителния графичен двигател Skia за изобразяване на всички визуални елементи на приложението, включително прозорци, менюта, ленти с инструменти и икони. Skia използва графичното устройство на компютъра, за да ускори рендирането на графика. Когато Skia е активен, собственото хардуерно ускоряване на системата е изключено.

Ако и Skia, и хардуерното ускорение са изключени, LibreOfficeDev използва само централния процесор на компютъра за рендиране на графичното изображение и то може да бъде забележимо по-бавно.

#### Налагане на софтуерно рендиране със Skia (след рестарт)

Забранява на Skia да ползва графичното устройство на компютъра. Софтуерът на Skia ще се използва, но с намалено и опростено натоварване на графичния процесор.

По време на инсталиране LibreOfficeDev избира най-подходящите настройки за конфигуриране на графичния двигател Skia. Ако Skia е включен, обикновено не е необходимо да променяте подразбираните настройки.

Ако се сблъскате с проблеми в графичната визуализация при активиран Skia (например с външния вид на иконите в ленти с инструменти или на графичните обекти), може да опитате да изчистите полето Налагане на софтуерно рендиране със Skia или изцяло да забраните Skia.

## Списъци с шрифтове

### Показване на мостра от шрифтовете

Показва имената на достъпните за избиране шрифтове със самите шрифтове, например за шрифтовете от списъка на лентата Форматиране.

### Изглаждане на екранните шрифтове

Отметнете, ако желаете текстът да се изглажда при показване на екрана.

#### от

Въведете най-малкия размер на шрифта, при който да се изглаждат назъбванията.

Моля, подкрепете ни!