Съдържание

# NETWORKDAYS.INTL

Връща броя работни дни между начална и крайна дата. Възможно е задаване на ежеседмични почивни дни и празници. Незадължителният параметър „Уикенд“ (число или низ) служи за задаване на неработните дни. Може да се зададе и списък с дати на празници. Седмичните неработни дни и зададените от потребителя празници се изключват от броя на работните дни.

### Синтаксис

NETWORKDAYS.INTL(НачалнаДата; КрайнаДата [; [ Уикенд ] [; Празници ] ])

НачалнаДата е датата, от която започва изчислението. Ако началната дата е работен ден, той се включва в изчислението.

КрайнаДата е датата, до която завършва изчислението. Ако крайната дата е работен ден, той се включва в изчислението.

Уикенд е незадължителен параметър – число или низ, – който указва кои дни от седмицата се считат за почивни. Числовите стойности обозначават следните почивни дни:

Числата от 1 до 7 обозначават двудневни уикенди, а от 11 до 17 – еднодневни.

Число | Уикенд
--- | ---
1 или пропуснат | Събота и неделя
2 | Неделя и понеделник
3 | Понеделник и вторник
4 | Вторник и сряда
5 | Сряда и четвъртък
6 | Четвъртък и петък
7 | Петък и събота
11 | Само неделя
12 | Само понеделник
13 | Само вторник
14 | Само сряда
15 | Само четвъртък
16 | Само петък
17 | Само събота

Низовете за „Уикенд“ позволяват друг начин за задаване на седмичните почивни дни. Низът трябва да съдържа седем знака: нули (0) за работните дни и единици (1) за почивните. Всеки знак отговаря на един ден, започвайки с понеделник. Допустими са само 1 и 0. "1111111" е невалиден низ и не трябва да се използва. Пример: низът "0000011" задава събота и неделя като почивни дни.

Празници е незадължителен списък с дати, които трябва да се смятат за неработни дни. Той може да бъде зададен в диапазон от клетки.

Ако въведете дата като част от формула, наклонените черти и тиретата, използвани като разделители, се интерпретират като аритметични операции. Затова датите, въведени по такъв начин, не се разпознават като дати и причиняват погрешни изчисления. За да предотвратите тълкуване на датите като части от формули, използвайте функцията DATE, например DATE(1954;7;20), или ограждайте датата в кавички и я изписвайте по стандарта ISO 8601, например "1954-07-20". Избягвайте зависими от локала формати като "07/20/54", защото може да се получи грешка в изчисленията, ако документът бъде зареден при различни настройки за локал.

Еднозначно преобразуване е възможно за дати и часове по стандарта ISO 8601 в разширените им формати с разделители. Ако възникне грешка #VALUE!, изчистете полето Генериране на грешка #VALUE! в LibreOfficeDev - PreferencesИнструменти - Настройки - LibreOfficeDev Calc - Формула, бутон Подробности... под „Подробни настройки за изчисляване“, списъчно поле Преобразуване от текст в число.

Тази функция игнорира текстовете и празните клетки в диапазон с данни. Ако подозирате, че резултатът ѝ е погрешен, потърсете текст в диапазоните с данни. За да осветите текстовото съдържание в диапазон с данни, използвайте функционалността за осветяване на стойности.

### Примери

Колко работни дни има между 15 декември 2016 г. и 14 януари 2017 г.? Нека началната дата се намира в C3, а крайната – в D3. Клетките от F3 до J3 съдържат 5 празнични дни за Коледа и Нова година във формат за дати: 24 декември 2016 г., 25 декември 2016 г., 26 декември 2016 г., 31 декември 2016 г. и 1 януари 2017 г.

=NETWORKDAYS.INTL(C3;D3;;F3:J3) връща 21 работни дни с подразбираната настройка за уикенд.

=NETWORKDAYS.INTL(C3;D3;11;F3:J3) връща 24 работни дни, като за седмични почивни дни се вземат само неделите.

Друг начин да зададете неделята като единствен седмичен почивен ден е низът "0000001" за „Уикенд“.

=NETWORKDAYS.INTL(C3;D3;"0000001";F3:J3) връща 24 работни дни, като за седмични почивни дни се вземат само неделите.

Функцията може да се използва без двата задължителни параметъра – седмични почивни дни и празници, – като те бъдат пропуснати:

=NETWORKDAYS.INTL(C3;D3) дава 22 работни дни.

#### Техническа информация

Тази функция е налична от LibreOfficeDev 4.3.

Тази функция НЕ Е част от стандарта Open Document Format for Office Applications (OpenDocument) Version 1.3. Part 4: Recalculated Formula (OpenFormula) Format. Пространството от имена е

COM.MICROSOFT.NETWORKDAYS.INTL

Теми, свързани с показаната

Уикистраница за NETWORKDAYS.INTL

Функции за дати и часове

DATE

DATEDIF

DATEVALUE

DAY

DAYS

DAYS360

DAYSINMONTH

DAYSINYEAR

EASTERSUNDAY

EDATE

EOMONTH

HOUR

ISLEAPYEAR

ISOWEEKNUM

MINUTE

MONTH

MONTHS

NETWORKDAYS

NETWORKDAYS.INTL

NOW

SECOND

TIME

TIMEVALUE

TODAY

WEEKDAY

WEEKNUM

WEEKNUM_EXCEL2003

WEEKNUM_OOO

WEEKS

WEEKSINYEAR

WORKDAY

WORKDAY.INTL

YEAR

YEARFRAC

YEARS

Моля, подкрепете ни!